stanford-oval/wikipedia huggingface dataset:
אן דונובן

| --- | --- |

 לידה:  1 בנובמבר 1961 רידג'ווד, ארצות הברית 
 פטירה:  13 ביוני 2018 (בגיל 56) וילמינגטון, ארצות הברית 
 עמדה:  סנטר 
 גובה:  2.03 מטרים
 
אן דונובן (באנגלית: Anne Donovan;‏ 1 בנובמבר 1961 – 13 ביוני 2018) הייתה שחקנית כדורסל אמריקנית, ששיחקה בנבחרת הכדורסל של ארצות הברית, במדיה זכתה במדליית זהב באולימפיאדת לוס אנג'לס (1984) ובאולימפיאדת סיאול (1988). שימשה מאמנת אוניברסיטת סיטון הול, מאמנת קונטיקט סאן, עוזרת מאמן ומאמנת הראשית בקבוצת ניו יורק ליברטי. היא האדם היחידי שקטף תואר באליפות הקולג'ים של ארצות הברית וגם אימנה קבוצה שזכתה בתואר מקצועני.
דונובן נולדה ברידג'ווד, ניו ג'רזי. היא הצטרפה לניו יורק ליברטי כעוזרת מאמן באביב 2009, וב-31 ביולי 2009 מונתה למאמנת הראשית של הליברטי. היא מונתה למאמנת הראשית בסטון הול ב-29 במרץ 2010, אם כי היא סיימה את עונת 2010 עם הליברטי.
בשנת 1995 הוצגה כחברה בהיכל התהילה של הכדורסל, ב-1999 הוצגה בהיכל התהילה של כדורסל הנשים, וב-2015 הוצגה בהיכל התהילה של פיב"א.
נפטרה ב-13 ביוני 2018 מסיבוך בלב.
הערות שוליים

↑  "אן דונובן נבחרה למאמנת", 29 במרץ 2010
| נבחרת ארצות הברית – האלופה האולימפית בבייג'ינג (2008) |
| --- | --- | --- |
|  1  •  2  •  3  •  4 פונדקסטר •  5 אוגוסטוס •  6 בירד •  7 לאוסון •  8 מילטון-ג'ונס •  9 לסלי •  10 קאצ'ינגס •   11 תומפסון •  12 טוראסי • 13 פלוורס •  14 סמית • 15 פארקר • מאמן: דונובן |  1  •  2  •  3  •  4 פונדקסטר •  5 אוגוסטוס •  6 בירד •  7 לאוסון •  8 מילטון-ג'ונס •  9 לסלי •  10 קאצ'ינגס •   11 תומפסון •  12 טוראסי • 13 פלוורס •  14 סמית • 15 פארקר • מאמן: דונובן | ארצות הברית |
| --- | --- |
בקרת זהויות :  GND: 1161186425  ISNI: 0000 0004 2339 0056  LCCN: no2013122583  NKC: xx0013464  VIAF: 85386251   WorldCat (עם VIAF): 85386251
אנטוניו קנדידו

| --- | --- |

 לידה:  24 ביולי 1918 ריו דה ז'ניירו, ברזיל 
 פטירה:  12 במאי 2017 (בגיל 98) סאו פאולו, ברזיל 
 שם לידה:  Antonio Candido de Mello e Sousa
 מדינה:  ברזיל 
 מקום לימודים:  אוניברסיטת סאו פאולו 
 שפות היצירה:  פורטוגזית 
 בן או בת זוג:  Gilda de Melo e Sousa 
 צאצאים:  Marina de Mello e Souza 
 פרסים והוקרה:  פרס קמואש (1998)  Anísio Teixeira Award (1996)  פרס אלפונסו רייס הבינלאומי (2005)  פרס ז'בוטי (1965)  הצלב הגדול של המסדר הלאומי להצטיינות במדעים (ברזיל) 
 
אנטוניו קנדידו דה מלו אי סוזה (בפורטוגזית: Antonio Candido de Mello e Souza;‏ 24 ביולי 1918 – 12 במאי 2017) היה סופר, פרופסור, סוציולוג ומבקר ספרות ברזילאי. כמבקר הספרות הברזילאית, הוא נחשב לראשון במעלה בתחומו ואחד המלומדים ביותר בו. הוא זכה במשותף בפרס ז'בוטי Prêmio Jabuti - אחד מפרסי הספרות החשובים בברזיל, בשנת 1965, ופעם נוספת, כנבחר יחיד בשנת 1993. באותה שנה ממש הוענק לו גם פרס מאשאדו די-אסיס Prêmio Machado de Assis היוקרתי ביותר בפרסי הספרות הברזילאית. כן הוענק לו פרס קמואש - היוקרתי ביותר בעולם דובר הפורטוגזית, בשנת 1998. קנדידו הוא הברזילאי הראשון שהוענק לו הפרס הבינלאומי על שם אלפונסו רייס, מהחשובים ביותר באמריקה הלטינית, על מפעל חיים בחקר וביקורת ספרות, בו זכה בשנת 2005.
קנדידו היה פרופסור אמריטוס באוניברסיטת סאו פאולו (USP) ובאוניברסיטה של מדינת סאו פאולו (UNESP). בשנת 2005 הוענק לו תואר דוקטור לשם כבוד מטעם אוניברסיטת קמפינאס, במדינת סאו פאולו (Unicamp) ומטעם האוניברסיטה של הרפובליקה, באורוגוואי (UdelaR).
ביוגרפיה

כבנם של הרופא אריסטידס קנדידו דה מלו אי סוזה, וקלריס טולנטינו דה מלו אי סוזה, בילה אנטוניו קנדידו את רוב ילדותו בחיק הטבע הברזילאי, במדינות מינאס ז'ראיס וסאו פאולו. בתקופה זו הוא לא למד בבית הספר, אלא התחנך בביתו, על ידי אמו. בשנת 1937 התיישבה המשפחה בסאו פאולו, שם קיבל השכלה רשמית. בשנת 1939 החל קנדידו ללמוד משפטים בבית הספר למשפטים באוניברסיטת סאו פאולו, לימודים אותם נטש בסופו של דבר, על מנת ללמוד פילוסופיה, באותה אוניברסיטה.
עבודות הביקורת הראשונות שלו פורסמו בשנת 1941, במגזין התרבות "קלימה", בו היה שותף מייסד, יחד עם מי שלימים הייתה לרעייתו. בשנה שלאחר מכן החל ללמד כמרצה באוניברסיטת סאו פאולו, במחלקה לסוציולוגיה, שם גם סיים את עבודת הדוקטורט שלו שעסקה בחברות מסורתיות. למעט פרק זמן קצר בין השנים 1958–1969 בהן לימד ספרות ברזילאית באוניברסיטה של מדינת סאו פאולו, הוא המשיך ללמד באוניברסיטת סאו פאולו כפרופסור מן המנין תאוריות ספרותיות וספרות השוואתית, לאורך כל הקריירה האקדמית שלו, במשך שלושים ושש שנה. קנדידו גם לימד ספרות ברזילאית באוניברסיטת פריז בין השנים 1964 עד 1966, והיה למרצה אורח באוניברסיטת ייל שנתיים לאחר מכן.
יצירת הביקורת הספרותית העיקרית שלו פורסמה בשנת 1959, תחת הכותרת "התגבשותה של הספרות הברזילאית" ("Formação da Literatura Brasileira"), מחקר פולמוסי ומשפיע ביותר על יסודות האמנות הספרותית של ארצו. הוא קיים קשרי וידידות קרובים עם רבים מגדולי הסופרים והמשוררים הברזילאים ובהם המשורר המודרניסט אוסוולד דה אנדרדה, הסופרים ז'ואאו גימראיס רוזה, גרסיליאנו ראמוס ונוספים, שעל יצירותיהם כתב גם ביקורות, מחקרים ומאמרים רבי השפעה.
קנדידו היה פעיל בפוליטיקה המקומית בתקופות רבות בחייו. כחוקר משפיע, כתביו שימשו לא אחת בסיס לוויכוחים אידאולוגים שעסקו בסוציולוגיה חברתית, הומניזם והיווצרותה של ספרות לאומית. הוא התנגד בתוקף לרעיון "המדינה החדשה" (אנ') של ז'טוליו ורגאס והיה לאחד ממבשרי הסוציאליזם הדמוקרטי בברזיל ואף סייע להקמת מפלגת הפועלים (PT) בשנת 1980.
קנדידו נישא לגילדה דה מלו אי סוזה בשנת 1943, פרופסור עמית באוניברסיטת סאו פאולו בתחום הפילוסופיה וביקורת הספרות, שהייתה גם שותפתו לייסוד המגזין "קלימה", בראשית הדרך. לזוג נולדו שלוש בנות.
קנדידו אושפז בבית חולים אלברט איינשטיין בסאו פאולו ימים לפני מותו ב־12 במאי 2017, בגלל בקע סרעפתי. הוא היה בן 98 במותו.
עבודות עיקריות

1945 - היכרות עם השיטה הביקורתית של סילביו רומרו Método Crítico de Sílvio Romero
1945 - התנגדות קלה - Brigada Ligeira
1956 - בדיה ווידוי - Ficção e Confissão
1959 - הצופה הספרותי - O Observador Literário 1959 - התגבשותה של הספרות הברזילאית - רגעים מכריעים Formação da Literatura Brasileira - Momentos Decisivos
1964 - נוכחות הספרות הברזילאית - אדראלדו קסטלו - Presença da Literatura Brasileira
1964 - תזה ואנתיתזה - Tese e Antítese
1964 - השותפים של נהר ריו בוניטו - Os Parceiros do Rio Bonito
1965 - ספרות וחברה - Literatura e Sociedade
1970 - ספרות ותרבות בין השנים 1900–1945 Literatura e Cultura de 1900 1945
1970 - כתבים שונים
1980 - טרזינה וכו' - Teresina Etc.
1985- באולם הכתה - Na Sala de Aula
1987 - חינוך בלילה ומאמרים נוספים - A Educação pela Noite e Outros Ensaios
1993 - הנאום והעיר - O Discurso ea Cidade
1993 - שאריות - Recortes
2002 - הרונטיסיזם בברזיל - O Romantismo no Brasil
2002 - תפקיד המונרכיה - Um Funcionário da Monarquia
2004 - האלבטרוס והסינים - O Albatroz eo Chinês
2004 - מבוא לספרות הברזילאית - Iniciação à Literatura Brasileira
לקריאה נוספת

אנטוניו קנדידו: על ספרות וחברה מאת אנטוניו קנדידו עם הווארד ס. בקר כמתרגם. (הוצאת אוניברסיטת פרינסטון : 5 במאי 1995) ISBN 0-691-03630-6
כניסתו של אנטוניו קנדידו לתרבות, באתר Enciclopédia Itaú
הערות שוליים

1 2  Brasil, Ubiratan; Sobota, Guilherme (12 במאי 2017). "Morre Antonio Candido aos 98 anos". Estadão (בBrazilian Portuguese). נבדק ב-12 במאי 2017. {{cite news}}:  (עזרה)
↑  Rizzo, Sergio (12 במאי 2017). "Brazilian Literary Critic and Sociologist Antonio Candido Dies in São Paulo at Age 98". Folha de S.Paulo. נבדק ב-12 במאי 2017. {{cite web}}:  (עזרה)
↑  Martins, Miguel (12 במאי 2017). "Um "radical de ocasião": Antonio Candido morre aos 98 anos". CartaCapital (בBrazilian Portuguese). נבדק ב-12 במאי 2017. {{cite news}}:  (עזרה)
| --- | --- |
בקרת זהויות :  NLI: 987007434615705171  PLWABN: 9810544320105606  BIBSYS: 90094372  BNE: XX940282  BnF: cb12368008w (data)  CiNii: DA02144023  GND: 119406756  ISNI: 0000 0001 0933 3299  LCCN: n80109822  NKC: kup20000000013478  NTA: 073481262  SUDOC: 03270027X  VIAF: 5740632   WorldCat (עם VIAF): 5740632
אנטוניו קאנדרבה

אנטוניו קאנדרבה (באיטלקית: Antonio Candreva; נולד ב-28 בפברואר 1987) הוא כדורגלן איטלקי המשחק בסלרניטנה בעמדת הקשר.
קריירת מועדונים

קאנדרבה הצטרף בגיל 16 למחלקת הנוער של טרננה אלייה הגיע מלודיגיאני ואף שיחק עבור הקבוצה הבוגרת של המועדון ומשך את עיניהן של מועדונים רבים בסרייה א'. ביוני 2007 חתם באודינזה והצטרף לקבוצה הצעירה של המועדון. ב-27 בינואר 2008 ערך את הופעת הבכורה שלו בליגה. בסיום העונה הושאל לליבורנו מהסרייה ב' עד לסיום העונה. בסיום העונה העפילה ליבורנו לסרייה א' וקאנדרבה הושאל לעונה נוספת.
ב-20 בינואר 2010 הושאל ליובנטוס תמורת חצי מיליון אירו עד לסיום העונה עם אופציה לרכישת מחצית מכרטיס השחקן שלו. ביובנטוס הבקיע את שער הבכורה שלו בסרייה א' במשחק ליגה נגד בולוניה. ביובנטוס הוא גם ערך את המשחק האירופי הראשון שלו במהלך המשחק נגד אייאקס אמסטרדם במסגרת שלב ההצלבה של הליגה האירופית. בסיום העונה החליטה יובנטוס שלא לממש את האופציה עליו וקאנדרבה הושאל לפארמה עד לסיום העונה עם אופציה לרכישת כרטיס השחקן שלו. בפארמה חלה ירידה ביכולתו של קאנדרבה והוא עזב את המועדון בתום העונה וחתם בצ'זנה.
לקראת סיום חלון העברות של ינואר 2012 חתם בלאציו. בעונתו הראשונה במועדון, זכה קאנדרבה לשבחים רבים על יכולתו הטובה שהובילה גם לשיפור המצב בטבלה. ב-26 במאי 2013 זכה עם המועדון בקופה איטליה אחרי ניצחון 0–1 בגמר נגד אינטר מילאנו
ב-3 באוגוסט 2016 חתם באינטר מילאנו לארבע שנים. ב-25 בספטמבר 2020 הושאל לסמפדוריה.
ב-12 באוגוסט 2022 חתם בסלרניטנה. ב-11 בספטמבר כבש שער בכורה, בתיקו 2-2 עם יובנטוס.
קריירה בינלאומית

קאנדרבה שיחק בצעירותו בכל הנבחרות הצעירות של איטליה. ב-14 בנובמבר 2009 ערך את הופעת הבכורה שלו בנבחרת הבוגרת במשחק ידידות נגד הולנד. קאנדרבה נכלל בסגל המורכב של הנבחרת לקראת מונדיאל 2010, אך הוא לא נכלל בסגל הסופי. ביוני 2013 נכלל בסגל הנבחרת לקראת גביע הקונפדרציות 2013. בחצי גמר הגביע התמודדה איטליה נגד ספרד ובמהלך דו-קרב בעיטות עונשין, קאנדרבה הבקיע את הפנדל הראשון כאשר הוא מקפיץ את הכדור תוך כדי הבעיטה.
קאנדרבה נכלל בסגל הנבחרת לקראת מונדיאל 2014 בו גם בישל את השער המצמק למריו באלוטלי בהפסד 1–2 לאנגליה. ב-16 בנובמבר 2014 הבקיע את שער הבכורה שלו בנבחרת בתיקו 1-1 נגד קרואטיה במסגרת מוקדמות יורו 2016. קאנדרבה נכלל בסגל הנבחרת לקראת יורו 2016.
תארים

קופה איטליה: 2012/2013
הערות שוליים

↑   Panenka de Antonio Candreva SPAIN ITALY (Confederation cup) 2013, סרטון  באתר יוטיוב
| נבחרת איטליה – אולימפיאדת בייג'ינג 2008 |
| --- | --- | --- |
|  1 ויוויאנו •  2 מוטה •  3 דה צ'לייה •  4 נוצ'רינו •  5 סיגאריני •  6 קרישיטו •  7 מונטוליבו •  8 מרקיזיו •  9 רוקי •  10 ג'ובינקו •   11 רוסי •  12 דסנה • 13 קודה •  14 אקוופרסקה • 15 בוקטי • 16 דה סילבסטרי • 17 אבאטה • 18 קונסילי • 20 קאנדרבה • 21 רוסוטו • מאמן: קזיראגי |  1 ויוויאנו •  2 מוטה •  3 דה צ'לייה •  4 נוצ'רינו •  5 סיגאריני •  6 קרישיטו •  7 מונטוליבו •  8 מרקיזיו •  9 רוקי •  10 ג'ובינקו •   11 רוסי •  12 דסנה • 13 קודה •  14 אקוופרסקה • 15 בוקטי • 16 דה סילבסטרי • 17 אבאטה • 18 קונסילי • 20 קאנדרבה • 21 רוסוטו • מאמן: קזיראגי | איטליה |
| נבחרת איטליה – מונדיאל 2014 |
| --- | --- | --- |
|  1 בופון •  2 דה שיליו •  3 קייליני •  4 דרמיאן •  5 מוטה •  6 קאנדרבה •  7 אבאטה •  8 מרקיזיו •  9 באלוטלי •  10 קסאנו •   11 צ'רצ'י •  12 סיריגו • 13 פרין •  14 אקווילני • 15 ברצאלי • 16 דה רוסי • 17 אימובילה • 18 פרולו • 19 בונוצ'י • 20 פאלטה • 21 פירלו • 22 אינסינייה • 23 וראטי • מאמן: פראנדלי |  1 בופון •  2 דה שיליו •  3 קייליני •  4 דרמיאן •  5 מוטה •  6 קאנדרבה •  7 אבאטה •  8 מרקיזיו •  9 באלוטלי •  10 קסאנו •   11 צ'רצ'י •  12 סיריגו • 13 פרין •  14 אקווילני • 15 ברצאלי • 16 דה רוסי • 17 אימובילה • 18 פרולו • 19 בונוצ'י • 20 פאלטה • 21 פירלו • 22 אינסינייה • 23 וראטי • מאמן: פראנדלי | איטליה |
| נבחרת איטליה – יורו 2016 |
| --- | --- | --- |
|  1 בופון •  2 דה שיליו •  3 קייליני •  4 דרמיאן •  5 אוגבונה •  6 קאנדרבה •  7 זאזה •  8 פלורנצי •  9 פלה •  10 מוטה •   11 אימובילה •  12 סיריגו • 13 מרקטי •  14 סטורארו • 15 ברצאלי • 16 דה רוסי • 17 אדר • 18 פרולו • 19 בונוצ'י • 20 אינסינייה • 21 ברנרדסקי • 22 שעראווי • 23 ג'אקריני • מאמן: קונטה |  1 בופון •  2 דה שיליו •  3 קייליני •  4 דרמיאן •  5 אוגבונה •  6 קאנדרבה •  7 זאזה •  8 פלורנצי •  9 פלה •  10 מוטה •   11 אימובילה •  12 סיריגו • 13 מרקטי •  14 סטורארו • 15 ברצאלי • 16 דה רוסי • 17 אדר • 18 פרולו • 19 בונוצ'י • 20 אינסינייה • 21 ברנרדסקי • 22 שעראווי • 23 ג'אקריני • מאמן: קונטה | איטליה |
אמנטל מונטשו

אמנטל מונטשו (באנגלית: Amantle Montsho; ‏נולדה ב־4 ביולי 1983) היא אתלטית מבוטסואנה. אלופת עולם (טגו 2011), סגנית אלופת עולם (מוסקבה 2013), רביעית באולימפיאדה (לונדון 2012), אלופת משחקי חבר העמים הבריטי (דלהי 2010) ו-3 פעמים ברציפות אלופת אפריקה (2008, 2010 ו-2012) בריצת 400 מטר.
ב-2014 בדיקת סמי אמרוץ למונטשו נמצאה חיובית, ובמרץ 2015 הושעתה מונטשו לשנתיים מהשתתפות בתחרויות.
הישגים

| שנה | אירוע | מקום האירוע | מיקום בתחרות | תוצאה (שניות) |
| --- | --- | --- | --- | --- |
| 2013 | אליפות עולם | מוסקבה |  | 49.41 |
| 2012 | אולימפיאדה | לונדון | 4 | 49.75 |
| 2011 | אליפות עולם | טגו |  | 49.56 |
| 2010 | משחקי חבר העמים הבריטי | דלהי |  | 50.10 |
| 2010 | אליפות עולם באולם | דוחה | 4 | 52.53 |
| 2009 | אליפות עולם | ברלין | 8 | 50.65 |
| 2008 | אולימפיאדה | בייג'ינג | 6 | 51.18 |
| 2008 | אליפות עולם באולם | ולנסיה | 8 | 53.21 |
| 2007 | אליפות עולם | אוסקה | 12 | 50.90 |
| 2005 | אליפות עולם | הלסינקי | 40 | 53.97 |
| 2004 | אולימפיאדה | אתונה | 36 | 53.77 |
שיאים אישיים > אצטדיון

ריצת 100 מטר: 11.60 שניות (2011)
ריצת 200 מטר: 22.89 שניות (2012)
ריצת 400 מטר: 49.33 שניות (2013)
שיאים אישיים > אולם

ריצת 400 מטר: 52.34 שניות (2010)
הערות שוליים

↑  Montsho banned for two-years after positive drugs test at Glasgow 2014, www.insidethegames.biz, ‏1426687635
↑  Botswana's Montsho handed a two year-ban from athletics - China.org.cn, www.china.org.cn
| --- | --- |
בקרת זהויות :  World Athletics: 14269474 
ערך זה הוא קצרמרבנושא ספורטאים ובנושא אתלטיקה. אתם מוזמנים לתרום לוויקיפדיה ו.
אנרכיה פוסט-שמאלנית

אנרכיה פוסט-שמאלנית (באנגלית: Post-left anarchy) היא זרם חדש יחסית בהגות האנרכיסטית המקדם ביקורת של הקשר בין אנרכיזם לשמאל הפוליטי באופן מסורתי. ישנם פוסט-שמאלנים המחפשים מפלט מגבולות של אידאולוגיה באופן כללי ובה בעת הצגת ביקורת על ארגונים ומוסר. אנרכיה פוסט שמאלנית מושפעת מעבודתו של מקס שטירנר ועל ידי ארגון Situationist International, המתמקדים בהתקוממות אזרחית אלימה ודחייה של הארגון החברתי של השמאל.
ראו גם

אנרכו-סינדיקליזם
אקו-אנרכיזם
פוסט-סטרוקטורליזם
לקריאה נוספת

Black, Bob (1997). Anarchy after Leftism. Birmingham: CAL Press. ISBN 978-1-890532-00-0.
הערות שוליים

1 2 3  "Post-Left Anarchy: Leaving the Left Behind Prologue to Post-Left Anarchy" by Jason McQuinn
↑  Macphee, Josh (2007). "Introduction". Realizing the Impossible. Stirling: AK Press. ISBN 1-904859-32-1.
אנבל מדינה גאריגס

| --- | --- |

אנבל מדינה גאריגס באליפות אוסטרליה הפתוחה, 2007
 לידה:  31 ביולי 1982 (בת 42) ולנסיה, ספרד
 מדינה:  ספרד ספרד
 מקום מגורים:  ולנסיה, ספרד
 גובה:  1.69 מטר
 יד חובטת:  ימין
 פעילות כמקצוענית:  1998 – אוגוסט 2018 (כ־20 שנה) 
 סה"כ פרסים שצברה:  5,956,607 דולר אמריקאי 
 יחידים
 מאזן קריירה:  478–351 
 דירוג שיא:  16 (4 במאי 2009)
 זכיות בטורנירים:  16 (10 WTA ו-6 ITF)
 זוגות
 מאזן קריירה:  447–295 
 דירוג שיא:  3 (10 בנובמבר 2008)
 זכיות בטורנירים:  20 (17 WTA ו-3 ITF)
 שיאי גראנד סלאם
 זכיות 0
 אליפות אוסטרליה הפתוחה:  סיבוב רביעי (2002, 2009)
 אליפות צרפת הפתוחה:  סיבוב רביעי (2007)
 וימבלדון:  סיבוב שלישי (2006, 2008, 2009)
 אליפות ארצות הברית הפתוחה:  סיבוב שלישי (2005, 2007)
 
אנבל איסבל מדינה גאריגס (ספרדית : Anabel Isabel Medina Garrigues; נולדה ב-31 ביולי 1982) היא שחקנית טניס מקצוענית מספרד. דורגה בשיאה במקום 16 בעולם וכיום (ינואר 2012) מדורגת במקום 24 בדירוג ה-WTA.
מדינה גאריגס זכתה עד היום ב-16 תוארי יחידות (10 WTA ו-6 ITF) וב-20 תוארי זוגות (17 WTA ו-3 ITF).
מדינה גאריגס שיחקה בנבחרת ספרד בין השנים 2003 ו-2011. מאזנה עומד על 14 ניצחונות (10 במשחקי יחידות ו-4 במשחקי זוגות) ו-13 הפסדים (12 במשחקי יחידות ו-1 במשחקי זוגות).
אנביסטיה

| אנביסטיה |
| --- | --- |

תקופה
קרטיקון עליון 95–92 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
סוג:: אנביסטיה
מינים
 Anabisetia saldiviai
שם מדעי
 Anabisetia

אנביסטיה (שם מדעי: Anabisetia) הוא סוג של דינוזאור קטן וצמחוני מקבוצה האורניתופודים אשר חי בתור הקרטיקון של פטגוניה, ארגנטינה לפני 92–95 מיליון שנה. הוא היה קרובו של הגספאריניזאורה מאותו אזור. הוא קיבל את שמו על שם החוקר הארגנטינאי אנה מאריה ביסט (Ana Maria Biset).
מאובני האנביסטיה נמצאו ב-2002 בנאוקן שבארגנטינה, בתצורות ליסאנדרו (Lisandro Formation), בהם כמעט ולא נמצאו דינוזאורים אחרים. נמצאו ממנו 4 דגימות אשר כולם השתייכו לאותו המין. הם כוללים לסת תחתונה, עצמות אגן ירכיים, חוליות וחלק מהזנב. החוקר גרגורי ס. פאול מעריך שהגיע לאורך של 2 מטרים ולמשקל 20 ק"ג. בדומה להיפסילופודון ולגספאריניזאורה הוא היה בעל מקור קרני ומאחוריו שיניים טוחנות גדולות שנועדו לאכילת עלים אם כי אולי היה אוכל-כול. יחסתי למשפחתו היה לו ראש קטן יחסית וצוואר מוארך.
ככל הנראה הוא חי בערבות פטגוניה של הקרטיקון ונע במהירות כדי לברוח מטורפים גדולים כמו הגיגאנוטוזאורוס והמפוזאורוס אשר חיו באזור.
אנרכו-פרימיטיביזם

ערך זה עוסק בזרם באנרכיזם. אם התכוונתם לזרם אמנותי, ראו .
הדגל האנרכו-פרימטיבסטי
אנרכו-פרימיטיביזם הוא זרם באנרכיזם המבקר את מקורות והתפתחות הציוויליזציה. פרימיטיביסטים טוענים שהמעבר מצייד וליקוט לחקלאות מסורתית גרם להיווצרות המעמדות, לכפייה ולניכור. הם תומכים בחזרה לצורת החיים שלפני הקמת הציוויליזציה על ידי ביטול התעשייה, ביטול חלוקת העבודה וההתמקצעות, ונטישת הטכנולוגיה. עם זאת, ישנו מספר רב של זרמים פרימיטיביסטים שאינם אנרכיסטים, ולא כל האנרכו-פרימיטיביסטים מצביעים על אותה התופעה כמקור הבעיות של התרבות המודרנית. חלקם, רואים רק את המהפכה התעשייתית כבעיה, אחרים מצביעים על פיתוחים שונים בהיסטוריה כגון הדתות המונותאיסטיות, המצאת הדפוס, הפטריארכיה, השימוש בכלי ברזל ועוד.
האנרכו-פרימיטיביסטים מהווים מיעוט בקרב הזרמים האנרכיסטים המסורתיים, אשר דוחים ביקורת שכזו על הציוויליזציה, בעוד אחרים מאמצים אותה אך אינם מגדירים את עצמם כפרימיטיביסטים. אנרכו-פרימיטיביסטים ייחודיים בדגש שהם שמים על הפרקסיס שבהשגת מצב פראי (שחרור מביות). חלקם גם יתמכו בחזרה מוחלטת לטבע, בו ביגוד הוא אפשרות בלבד.
אמונות ועקרונות

האנרכו-פרמיטיביסטים מצביעים על כך שלפני המצאת החקלאות, בני האדם חיו בשבטים קטנים ונודדים שהיו שוויוניים מבחינה חברתית, פוליטית וכלכלית. עקב כך ששבטים אלו חיו ללא היררכיה, הם נראים לעיתים כתקדימים לאנרכיזם.
בנוסף, הם מחזיקים בדעה שכתוצאה מהחקלאות, חברות נעשו מחויבות להתקדמות טכנולוגית ומבני כוח מופשטים שקמו עקב חלוקת העבודה ויצירת ההיררכיה (לדוגמה, פיאודליזם). כמו כן, הם טוענים שחקלאות וביות של צמחים ובעלי חיים מובילים ליצירתו של רכוש פרטי ולהרס כדור הארץ.
הפרימיטיביסטים חלוקים בדעתם על רמת עיבוד האדמה שתהיה בחברה אנרכיסטית, כאשר חלקם מציעים שיטות של פרמהקלצ'ר וחזרה לקיום פרה-תעשייתי, בעוד אחרים תומכים בחזרה מוחלטת לסגנון חיים של ציידים-לקטים.
ראו גם

אנטי צרכנות
לקריאה נוספת

אברהם יסעור (עורך), אנרכיזם - אנתולוגיה, הוצאת רסלינג, 2004.
אשת ישעיהו

אֵשֶׁת יְשַׁעְיָהוּ היא דמות מקראית אשר שמה נפקד מהכתובים בתנ"ך. היא מכונה נביאה וכן עלמה לפי חלק מהמפרשים. הכתוב אינו ודאי ויש הסוברים כי העלמה היא אשת אחז מלך יהודה. היא ילדה לישעיהו שלושה בנים: שאר ישוב, עמנו אל ומהר שלל חש בז. שמות אלה מזכירים לעם ישראל כי ה' הוא זה ששומר עליהם והם נתנו ”לְאֹתוֹת וּלְמוֹפְתִים בְּיִשְׂרָאֵל מֵעִם ה' צְבָאוֹת הַשֹּׁכֵן בְּהַר צִיּוֹן”
ישעיהו נותן לאחז מלך יהודה אות, כדי לשכנע אותו בדברי נבואתו שלא יפחד ממלכת ארם וממלכת ישראל:
”לָכֵן יִתֵּן אֲדֹנָי הוּא לָכֶם אוֹת הִנֵּה הָעַלְמָה הָרָה וְיֹלֶדֶת בֵּן וְקָרָאת שְׁמוֹ עִמָּנוּ אֵל”. העלמה יולדת לו בן. את השם נותנת האם. הבן מקבל שם סמלי אשר נותן ביטוי לציפייה מנבואת ישעיהו. כך מפרשים רש"י, אבן עזרא ואחרים. שד"ל מפרש כי 'עלמה' הוא שם לנערה בריאה ומהירה, "בין שתהיה בתולה בין שלא תהיה", בניגוד לאחרים הוא פירש שהעלמות היו נשים בחצר המלך ממעמד נמוך יותר ממעמד המלכות ופלגשי המלך. לשיטתו והכתוב 'עלמה' מכוון ל-'עלמה אחת ידועה ומפורסמת שהייתה לאחז' כלומר אשת המלך אחז. טענה זו לדעת מנחם הרן מיותרת כי לדידו של שד"ל העלמה יכולה להיות כל אישה או פילגש.
מהמילה "עלמה" המופיעה בפסוק אפשר להבין כי משמעותה אישה נשואה וגם במשמעות נערה שאיננה נשואה. לדעת רש"י העלמה היא אשת ישעיהו היולדת לו את עמנו אל בשנה הרביעית למלכות אחז מלך יהודה: "אשתי הרה השנה הזאת והיא הייתה שנת ד' לאחז".
הכינוי "נביאה" מופיע בהקשר לאשת ישעיהו בספר ישעיהו, פרק ג', פסוק ד'. לדעת מלבי"ם, רש"י ורבים אחרים מתייחס כינוי זה, גם הוא על אשת ישעיהו. כמו כן מצודת ציון מזהה את הנביאה כאשת ישעיהו: "הנביאה - כן תקרא אשת הנביא".
מעורבותן של נשות נביאים בחזון הנבואי מצוי גם אצל נביאים נוספים במקרא. הושע לוקח לו לאישה את גומר בת דבליים במצוות ה', ובמקרה אחר ה' מבשר ליחזקאל על מות אשתו. פרטי חייו האישיים של ישעיהו שזורים בסימן הנבואה ואלה מספרים בגורלו של עם ישראל כולו.
הכתוב בישעיה, ז' מוסר כי מדובר ב'עלמה'. הנערה, אישה חסרת שם היא זו שיולדת את עמנו אל. בכתוב בפרק ח' נמסר כי היולדת היא נביאה כלומר, אשת ישעיהו, ואף כאן שמה לא נמסר. היא זו שיולדת את מהר שלל חש בז. שמו של עמנו אל ניתן על ידי ה'עלמה' נותן ביטוי לקיום נבואתו של ישעיהו ואילו שמו של הבן השני מהר שלל חש בז ניתן במצוות האל ויש לראות בכך כביטוי וסימן לנבואה.
הערות שוליים

↑  מהר"י קרא, אברהם אבן עזרא, ומלבי"ם כותבים שהיא אשתו של ישעיה. בפירוש מצודת דוד, נכתב כי היא אשת אחז. רד"ק מזכיר את שתי האפשרויות, ורש"י מצדד בכך שהיא אשתו של ישעיה, אך מזכיר גם את האפשרות השנייה.
↑  ספר ישעיהו, פרק ח', פסוק י"ח
↑  ספר ישעיהו, פרק ז', פסוק י"ד
↑  מנחם הרן, האסופה המקראית : תהליכי הגיבוש עד סוף ימי בית שני ושינויי הצורה עד מוצאי ימי הביניים - האסופה המקראית - חלק ג, ירושלים, מוסד ביאליק, 2008 עמ' 135.
↑  ספר הושע, פרק ב', פסוק ד'
↑  ספר יחזקאל, פרק כ"ד, פסוק ט"ז
↑  יעל שמש, אבלות במקרא : דרכי התמודדות עם אבדן בספרות המקראית, תל אביב הקיבוץ המאוחד, 2015, עמ' 215.
↑  מנחם הרן, האסופה המקראית : תהליכי הגיבוש עד סוף ימי בית שני ושינויי הצורה עד מוצאי ימי הביניים - האסופה המקראית - חלק ג, ירושלים, מוסד ביאליק, 2008 עמ' 136.
אנתרופולוגיה יישומית

אנתרופולוגיה יישומית - המונח מתייחס לשימוש בתאוריות ובשיטות המחקר של האנתרופולוגיה לצורך ניתוח ופתרון בעיות ממשיות בתחומים שונים. באופן מסורתי האנתרופולוגיה מתחלקת ל 4 ענפים מרכזיים: אנתרופולוגיה תרבותית-חברתית, אנתרופולוגיה פיזית-ביולוגית, ארכאולוגיה ואנתרופולוגיה בלשנית. יישום בכל אחד משדות המחקר הללו יחשב אנתרופולוגיה יישומית. יש המכנים את האנתרופולוגיה היישומית בשם "הענף החמישי של האנתרופולוגיה". 
אנתרופולוגים יישומיים עובדים לרוב עבור גופים שאינם אקדמיים כגון ממשלות, סוכנויות פיתוח, גופים לא ממשלתיים, תאגידים ועוד. אנתרופולוגים יישומיים עוסקים בתחומים שונים החל משיווק חברתי, הערכת פרויקטים, אנתרופולוגיה עסקית, קביעת מדיניות, אנתרופולוגיה רפואית, אנתרופולוגיה משפטית, אנתרופולוגיה של סייברספייס וכן בתחומי עיצוב רבים כגון אדריכלות, תעשייתי, אופנה, ועוד. לרוב, משתמשים האנתרופולוגים היישומיים בשיטות מחקר איכותניות כגון תצפית משתתפת, קבוצת מיקוד וראיונות עומק. כמו כן, הם משתמשים גם בשיטות כגון ניתוח תוכן, סקר ושיטות אמפיריות נוספות.
אנתרופולוגיה יישומית בישראל

בישראל פועלים כיום מספר לא מבוטל של אנתרופולוגים יישומיים, אשר פועלים בשדות שונים. תחום זה אף נלמד כתחום התמחות בחוג לסוציולוגיה ואנתרופולוגיה במכללה האקדמית עמק יזרעאל וגם באוניברסיטת בן-גוריון.
בנוסף החוג לעיצוב תעשייתי מכליל במכללת הדסה שם דגש על גישה זו של אנתרופולוגיה יישומית בעיצוב, לדוגמה אחד ממרצי החוג הוא האנתרופולוג פרופ' יונתן ונטורה.
הערות שוליים

↑  לימודי אנתרופולוגיה כללית ויישומית באתר המכללה האקדמית עמק יזרעאל
↑  המכללה האקדמית הדסה, על החוג לעיצוב תעשייתי בהדסה
↑  יונתן ונטורה על אנתרופולוגיה יישומית, אדריכלות ועיצוב – בחברת האדם, באתר behevrat-haadam.org
| --- | --- |
בקרת זהויות :  NLI: 987007294017005171  LCCN: sh85006167  NKC: ph250765
אנטה ז'יז'יץ'

אנטה טוני ז'יז'יץ' (בקרואטית: Ante Toni Žižić; נולד ב-4 בינואר 1997) הוא כדורסלן קרואטי המשחק בעמדת הסנטר בקבוצת וירטוס בולוניה מליגת העל האיטלקית ומהיורוליג. נבחר במקום ה-23 בדראפט ה-NBA בשנת 2016 על ידי קבוצת בוסטון סלטיקס.
מוטת ידיים: 2.38 מטרים
קריירה מקצוענית > באירופה

ז'יז'יץ' נולד בספליט שבקרואטיה, אחיו הגדול אנדריאה הוא כדורסלן עבר שגם כן שיחק במכבי תל אביב. בעונת 2012/2013 היה חבר בסגל הקבוצה הבוגרת של מועדון ק.ק ספליט, אך כמעט ולא שותף במשחקי הקבוצה. עונה לאחר מכן עבר לריבולה קאשטלה מהליגה השנייה. ב-2014 עבר לק.ק גוריצה עמה שיחק בליגה הקרואטית ורשם ממוצע של 15.7 נקודות ו-8.2 ריבאונדים למשחק. במקביל שיחק עם ציבונה זאגרב בליגה האדריאטית והשיג ממוצע של 7.4 נקודות ב-15.5 דקות למשחק. מאפריל 2015 שיחק עם ציבונה גם בליגה המקומית ורשם ממוצע של 14.2 נקודות ו-7.2 ריבאונדים למשחק. בעונת 2015/2016 שיחק עם ציבונה בכל המסגרות כולל בליגה המקומית, האדריאטית וביורופקאפ. הוא נבחר לשחקן הצעיר של העונה בליגה האדריאטית לאחר שהשיג ממוצע של 13.4 נקודות ו-8 ריבאונדים למשחק (המצטיין בליגה).
ב-2016 נבחר במקום ה-23 בדראפט ה-NBA על ידי בוסטון סלטיקס. הוא נשאר עונה נוספת באירופה וחתם בקבוצת דרושפאקה הטורקית.
קריירה מקצוענית > בליגת ה-NBA

ב-1 ביולי 2017 חתם ז'יז'יץ' על חוזה בבוסטון סלטיקס. ב-23 באוגוסט 2017, בטרם שיחק משחק ליגה אחד במדי בוסטון, עבר בטרייד לקליבלנד קאבלירס ביחד עם אייזיאה תומאס וג'יי קראודר, תמורת קיירי אירווינג שעשה את הדרך ההפוכה. בעונתו הראשונה בקליבלנד העפילה הקבוצה לגמר ה-NBA, בפעם הרביעית ברציפות, אולם הובסה על ידי גולדן סטייט ווריורס (0–4). לאורך הפלייאוף שותף ב-14 מתוך 22 משחקי הקבוצה, וקלע 13 נקודות בסך הכול.